Հենց այս հարցերն էին պատճառը, որ 2014-ին արդեն խորհրդարանում նախագիծը լուրջ քննադատության արժանացավ, ապա մոռացվեց, իսկ արդեն 2016-ի դեկտեմբերի 16-ին, հապճեպ, առանց լուրջ քննարկումների, շատ պատգամավորների անտեղյակության պայմաններում, Ազգային ժողովը հավանություն տվեց օրենքի փոփոխությանը։ Մասնավորապես ՀԱԿ պատգամավոր Արամ Մանուկյանն ընդվզեց, որ հապճեպ բերված փոփոխություններին նույնիսկ չեն էլ հասցրել ծանոթանալ։ Այդ ժամանակ ԱԺ նախագահը Գալուստ Սահակյանն էր, որը նույնպես տեղյակ չէր, որ իր ծախսերն այդուհետ գաղտնիք են։ Այս ընթացքում փոխվել էր նաև վարչապետը, ու եկել Կարեն Կարապետյանը, որը գնումների հարցում չարաշահումների իր բնորոշումն ուներ՝ «պրիմիտիվ գողություն»։